**Систем на аптеки**

1. **Опис на проектот**

Апликацијата „Систем на аптеки“ ќе ни овозможи приказ на локации на аптеки во рамки на град Скопје и некои нивни детали, за да им се олесни пристапот на корисниците.   
Со внес на назив на аптека во текст поле ќе се прикажат локации на аптеки со соодветниот назив, а додека пак со избор на општина од drop down листа ќе се прикажат сите аптеки во рамки на соодветната општина и корисникот ќе може да стави рејтинг на некоја аптека.

Оваа web апликација ќе ја развиваме со помош на Java Spring Boot. За целите на истата извлековме податоци од OpenStreetMap, ги исфилтриравме податоците со osmfilter согласно нашите потреби и наполнивме наша база (postgresql база на податоци) во која чуваме информации за аптеките – назив, координати за географска широчина и должина, општина, адреса и работно време.

За приказ на податоците од базата на мапа, правиме повици до Google Maps API.

1. **Нефункционални барања**

* Доверливост
  + Апликацијата треба да ги прикажува сите аптеки во специфицираната област од страна на корисникот.
  + Апликацијата треба да чува точни и вистинити податоци за аптеките во Скопје.
  + Во услови кога нема преоптоварување, апликацијата треба да работи без дефект за сите корисници.
* Одржливост
  + Апликацијата треба да овозможи ажурирање на информациите за аптеките во случај на промени.
  + При пад или дефект, апликацијата треба да може да се врати во целосно оперативна состојба во рок од 2 дена.
* Достапност
  + Апликацијата треба да биде достапна барем 95% од времето во текот на 24 часа.
  + Апликацијата треба да овозможи просечно времетраење на корисничка сесија од половина час.
* Перформанси
  + Апликацијата треба да опслужи кориснико барање во рок од најмногу 30 секунди.
* Употребливост
  + Апликацијата треба да може да биде научена од просечен корисник во рок од 1 – 5 минути.
  + Апликацијата треба да може да биде употребена од корисници со минимални технички способности и знаења.

1. **Функционални барања**

* Апликацијата ќе содржи поле за пребарување во кое ќе се внесува назив на аптека;
* Апликацијата ќе содржи drop down листа за избор на општина;
* Со кликање на копче ќе се појави мапа со локации на аптеки, согласно општината или називот претходно одбрани од страна на корисникот;
* Апликацијата ќе му овозможи на корисникот да стави и рејтинг на аптеки;
* Во табела ќе се прикажат детали (општина, назив, адреса, работно време и рејтинг) за филтрираните аптеки.